Agluonėnų herbas

Agluonėnų herbas – pagrindinis Agluonėnų kaimo ir seniūnijos (Klaipėdos rajono savivaldybė) heraldikos atributas.

Aprašas 

Sidabriniame lauke pavaizduota raudonų plytų arka su tokios pat spalvos krikštu jos angoje simbolizuoja išėjusiuosius šio Mažosios Lietuvos krašto gyventojus ir jų specifines laidojimo tradicijas.

Simbolika 
 Vartai kasdieniniame gyvenime reiškia patikimą apsaugą, o dvasiniame – perėjimo iš vienos būties į kitą: iš žemiškosios į dvasiškąją, dieviškąją amžinybę.
 Raudona spalva primena šio krašto statinius (dauguma buvo raudonų plytų), o sidabras simbolizuoja vandenį, nes vietovė yra prie Agluonos upės ir užtvankos.

Istorija 

2013 m. liepos 4 d. Lietuvos Respublikos Prezidentė herbą patvirtino dekretu Nr. 1K-1513. Herbas pašventintas 2014 m. gegužės 17 d. Herbo etalono autorius – Saulius Bajorinas.

Šaltiniai 

2013 m. patvirtinti Lietuvos gyvenviečių herbai
Klaipėdos rajono savivaldybės gyvenviečių herbai
Agluonėnai